
 5.11.2014
 BG
 Официален вестник на Европейския съюз
 L 318/5
 РЕГЛАМЕНТ ЗА ИЗПЪЛНЕНИЕ (ЕС) No 1191/2014 НА КОМИСИЯТА
 от 30 октомври 2014 година
 за определяне на формата и средствата за подаване на доклада по член 19 от Регламент (ЕС) No 517/2014 на Европейския парламент и на Съвета за флуорсъдържащите парникови газове
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) No 842/2006 (1), и по-специално член 19, параграф 7 от него,
 като има предвид, че:
 (1)
 Регламент (ЕО) No 1493/2007 на Комисията (2) определя формата на докладите, представяни от производителите, вносителите и износителите на определени флуорсъдържащи парникови газове съгласно Регламент (ЕО) No 842/2006 на Европейския парламент и на Съвета (3). Впоследствие Регламент (ЕО) No 842/2006 бе отменен с Регламент (ЕС) No 517/2014. Член 19 от Регламент (ЕС) No 517/2014 установява нови задължения за докладване относно производството, вноса, износа, употребата като изходна суровина и унищожаването на веществата, изброени в приложения I и II към Регламент (ЕС) No 517/2014. Следователно настоящият регламент следва да замени Регламент (ЕО) No 1493/2007.
 (2)
 С оглед на осигуряване на еднаквост и съгласуваност при събирането на данни и за ограничаване на административните тежести предприятията следва да предоставят информацията, изисквана съгласно член 19 от Регламент (ЕС) No 517/2014, посредством инструмент за докладване по електронен път, съдържащ съответните формуляри за техните отделни дейности, предоставени от Европейската агенция за околна среда и на разположение на уебсайта на Европейската комисия.
 (3)
 Предоставените на доброволна основа данни относно количествата на флуоровъглеводородите, изнасяни в оборудване, което е произведено в ЕС за тази цел, въпреки че не са от значение за референтната стойност и за изчисляване на квотите, могат да бъдат полезни за мониторинга на икономическите въздействия от намаляването на количествата флуоровъглеводороди, пуснати на пазара.
 (4)
 Мерките, предвидени в настоящия регламент, са в съответствие със становището на комитета, създаден съгласно член 24, параграф 1 от Регламент (ЕС) No 517/2014,
 ПРИЕ НАСТОЯЩИЯ РЕГЛАМЕНТ:
 Член 1
 Докладите, изисквани в съответствие с член 19 от Регламент (ЕС) No 517/2014, се подават по електронен път, като се използва инструментът за докладване, основаващ се на формата, определен в приложението към настоящия регламент, който е на разположение на уебсайта на Комисията за посочената цел.
 Член 2
 Регламент (ЕО) No 1493/2007 се отменя.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 октомври 2014 година.
 За Комисията
 Председател
 José Manuel BARROSO
 (1) ОВ L 150, 20.5.2014 г., стр. 195.
 (2) Регламент (ЕО) No 1493/2007 на Комисията от 17 декември 2007 г. за установяване на формата на докладите, представяни от производители, вносители и износители на определени флуорирани парникови газове съгласно Регламент (ЕО) No 842/2006 на Европейския парламент и на Съвета (ОВ L 332, 18.12.2007 г., стр. 7).
 (3) Регламент (ЕО) No 842/2006